[{"text_idx": "#000012", "text": "Datganwyd yn gyntaf bod The Fortune Men yn fuddugol yn derbyn Gwobr Ffuglen Ymddiriedolaeth Rhys Davies, cyn cipio Gwobr People\u2019s Choice Wales Arts Review, a mynd ymlaen i ennill y brif wobr a derbyn y teitl Llyfr y Flwyddyn 2022. Mae ennill y wobr driphlyg yn golygu bod Nadifa yn derbyn cyfanswm o \u00a34,000 fel gwobr, a thlws unigryw wedi ei ddylunio a\u2019i greu gan yr artist Angharad Pearce Jones."}, {"text_idx": "#000013", "text": "The Fortune Men yw trydedd nofel Nadifa Mohamed. Mae\u2019n gofnod ffuglennol o stori Mahmood Mattan, dyn a gaiff ei gyhuddo ar gam o lofruddiaeth yng Nghaerdydd yn yr 1950au. Mae\u2019n dad, yn fentrwr, ac yn fa\u0302n droseddwr. Mae\u2019n nifer o bethau, ond nid yw\u2019n llofrudd. Pan gaiff siopwr ei ladd yn gi\u0308aidd, nid yw Mahmood yn poeni yn ormodol. Dim ond yn y cyfnod cyn yr achos llys, wrth i\u2019w obaith bylu, y mae\u2019n gwawrio ar Mahmood fod angen iddo frwydro am ei fywyd \u2013 yn erbyn cynllwyn, rhagfarn a chreulondeb \u2013 ac efallai nad yw\u2019r gwir yn ddigon i\u2019w achub."}, {"text_idx": "#000015", "text": "Caiff y gwobrau eu beirniadu gan banel annibynnol yn flynyddol. Ar y panel eleni mae\u2019r bardd a\u2019r awdur Krystal Lowe, y newyddiadurwr a\u2019r darlledwr Andy Welch, yr awdur a\u2019r cyflwynydd Matt Brown, a\u2019r bardd ac enillydd Gwobr \u2018Rising Stars\u2019 Cymru 2020, Taylor Edmonds."}, {"text_idx": "#000016", "text": "Ar ran y panel beirniadu, dywedodd Krystal Lowe: \u201cHoffem ddiolch i bob un o\u2019r awduron a gyflwynodd eu llyfrau i\u2019r wobr. Roedd yn bleser ac yn fraint i ddarllen pob un ohonynt. Roedd yn anhygoel gweld rhychwant y talent a\u2019r creadigrwydd yma yng Nghymru, ac rwy\u2019n edrych ymlaen i ddilyn gyrfaoedd ffrwythlon ein hawduron. Rydym yn eithriadol o falch o fod wedi dewis llyfr arbennig Nadifa Mohamad, The Fortune Men, fel ein prif enillydd eleni, a gobeithio wir y bydd pobl yn mynd ati i ddarllen y nofel bwerus hon.\u201d"}, {"text_idx": "#000017", "text": "Yn dathlu llyfrau mewn pedwar categori \u2013 barddoniaeth, ffuglen, ffeithiol greadigol, a plant a phobl ifanc \u2013 yn ogystal a\u0302 Gwobr People\u2019s Choice Wales Arts Review, gwobrwyodd Llenyddiaeth Cymru chwech o enillwyr yn ystod y darllediad heno."}, {"text_idx": "#000021", "text": "Mae rhagor o wybodaeth am yr enillwyr yn fan hyn: /llyfr-y-flwyddyn"}, {"text_idx": "#000026", "text": "Telerau ac Amodau Llenyddiaeth Cymru"}]